ПРОТОКОЛ № 42
от заседание на Комисия по правни въпроси 
на Висшия съдебен съвет,
проведено на 19 ноември 2012 г.

Днес, 19 ноември 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							ЮЛИЯ КОВАЧЕВА
							СВЕТЛА ПЕТКОВА
							КАРОЛИНА НЕДЕЛЧЕВА

ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Годишен план за работата на Комисия по правни въпроси към Висшия съдебен съвет. 
2. Писмо от Георги Николов - председател на Районен съд - Сливница, относно решение на Комисията по правни въпроси по протокол № 38/29.10.2012 г. във връзка с разпоредбата на чл. 162 от ДОПК.

3. Становище от Йорданка Майска - председател на Районен съд - Несебър, относно решение на Комисията по правни въпроси по протокол № 38/29.10.2012 г. във връзка с разпоредбата на чл. 162 от ДОПК.
4. Писмо от Георги Колев – председател на Върховния административен съд, относно промяна в поименния състав на подгрупата за изработване на проект на Правилник за администрацията на ВАС
5. Искане от сдружение „България на гражданите” за изменение в  нормативни актове и за участие в работата по изготвянето на Правилника за устройството и дейността на Гражданския съвет и за членство в същия. 

Обединява разглеждането на допълнителни точки 2 и 3  с т. 4 от Дневния ред за заседанието на комисията.

По дневния ред	

1.ОТНОСНО: Проект на Правила за определяне на критерии за поощряване на магистрати.

КОМИСИЯТА ПО ПРАВНИ ВЪПРОСИ
Р Е Ш И:
	
	Предлага на Висшия съдебен съвет да приеме проект на Правила за определяне условията, реда и критериите за поощряването на съдии, прокурори и следователи.

2.ОТНОСНО: Проект на Правила за действие на гражданския съвет от професионални и неправителствени организации към ВСС, изпратени от комисия „Публична комуникация” към ВСС, за становище и предложения. 

КОМИСИЯТА ПО ПРАВНИ ВЪПРОСИ
Р Е Ш И:

2.1. Присъединява се към становището на Комисия по дисциплинарните производства към ВСС, като изразява отрицателно становище по редакцията на т. 3, раздел ІV от Правилата.
Мотиви: Точка 3, в раздел ІV от Правилата за действие на гражданския съвет от професионални и неправителствени организации към ВСС, е в противоречие със спецификата на работата, на Комисия по дисциплинарните производства към ВСС. Представители на професионалните и неправителствените организации, могат да участват в заседанията на комисията само по въпроси, разглеждането на които не биха били в противоречие с разпоредбата на чл. 313, ал.3 от ЗСВ.
2.2. Има повторение и объркване при използване на думата „съвета”, не става ясно дали се говори за ВСС или за гражданския съвет, поради което комисията предлага на всякъде в правилата да се изписва „Граждански съвет” без съкращения.
2.3. Няма изразени критерии (принципи) за подбор на участващите в гражданския съвет НПО, не с цел да не бъдат допускани, а с оглед доказване тяхната легитимност.
2.4. В раздел ІІІ, т. 1, изречението да започва със „Съдейства на ВСС ......”.
2.5. В раздел ІV, т.6 да се посочи правилно наименованието на дирекцията.
2.6. Решението на комисията да се изпрати на комисия „Публична комуникация” към ВСС

3.ОТНОСНО: Проект на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост, изпратен от Министерство на правосъдието за предложения и становища.
Приложение: Писмо № 04-00-140/12.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на Висшия съдебен съвет на основание чл. 31 от ЗСВ да даде положително становище по проекта на Наредба за изменение и допълнение на Наредба № 8 от 26.02.2008 г. за функциите и организацията на дейността на бюрата за съдимост, като с оглед по-голяма правна прецизност, предлага следните  редакционни забележки: 
В § 2, чл. 2, след израза „..и обменя информация..” да се постави точка и изразът „като новата редакция става „събира”, съхранява и обменя информация ...” да отпадне.
В § 8, чл. 27, ал. 1, след изразите „.. от председателя на съда, ...”, „.. него заместник,..” запетайките да отпаднат и да се постави съюза  „или”. 
В § 11, чл.34, ал. 3, изр. второ, след думата „..преценка..” се добавя изразът „и отбелязва върху справката”. Да се добави ново изречение, със следното съдържание: „Справката се съхранява в архива на съда по местоиздаването на свидетелството за съдимост”.
В § 12, нов чл. 35а, ал. 1, след думата „.. заявление..” да се добави изразът „по образец”.
В § 12, нов чл. 35а, ал. 2, след думата „Заявлението..” да се добави изразът „по ал.1”.
 В § 12, нов чл. 35а, ал. 3, след израза „..от негова страна на..” да се добави думата „пълна”. В същата алинея вместо „както е по документ за самоличност”, да стане „съответна на документ за самоличност” и в същата алинея думата „генерира” да се замени с думата „създава”.
В § 12, нов чл. 35а, ал. 4, след израза „.., както и код,..” да се добави изразът „.., който да му даде достъп до посочения сайт.”.
В § 12, нов чл. 35а, ал. 5, да се измени така:
„(5) Електронното свидетелство за съдимост се издава след внасяне(по електронен път) на държавна такса и получаване на потвърждение за превод по посочена банкова сметка на Министерство на правосъдието.”. 
В § 12, нов чл. 35а, ал. 6, да се измени така:
„(6) Електронното свидетелство за съдимост се издава в деня на подаване на заявлението и изпълнение на изискванията по ал. 3 и ал. 4, но не по-късно от три работни дни.”. 
В § 12, нов чл. 35а, ал. 7, изр. второ, след израза „.. защитено място на..” се добавя думата „посочения”.
3.2. Обръща внимание на Министерство на правосъдието, че нормативните актове изпратени на Висшия съдебен съвет по реда на съгласувателната процедура, следва да се изпращат своевременно, с оглед получаване на становище по същите от органите на съдебната власт.

4.ОТНОСНО: Писмо от председателите на съдилища в Апелативен район – Бургас, относно решение на Комисията по правни въпроси по протокол № 38/29.10.2012 г. във връзка с разпоредбата на чл. 162 от ДОПК.
Приложение: Писмо № 11-07-1554/14.11.2012 г., писмо № 11-07-1565/16.11.2012 г. на РС – Сливница, писмо № 04-14-066/15.11.2012 г. на РС – Несебър. 
КОМИСИЯТА ПО ПРАВНИ ВЪПРОСИ
Р Е Ш И:

4.1. Обобщава направените от председателите на РС – Сливница, РС - Несебър и от Апелативен район – Бургас предложения. 
4.2. Дава възможност на членовете на комисията да направят своите предложения за следващото заседание, което ще се проведе на 26.11.2012 г.

5.ОТНОСНО: Писмо № 92-50-116/12.11.2012 г. от Ерика Щайгервалд – началник отдел „Национална служба за съдебната власт” – Отдел за международни отношения, Будапеща, Унгария с поставени въпроси, касаещи съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

5.1. Предприето е извършване на проучване на натовареността на магистратите и разпределението на делата в различните съдебни райони на органите на съдебната власт. При приключване на проучването и обобщаване на данните, предстои обсъждане на въпроса за реорганизацията и закриването на ниско ефективни местни съдилища.
5.2. Юрисдикцията на местните съдилища, съответства на областно ниво. Районните съдилища обхващат няколко общини в зависимост от броя на населението. 
5.3. „Централен местен съд”, като вид съдебна институция не съществува и не е позната в структурата на съдебната власт в Република България.
5.4. Решението на комисията да се изпрати на дирекция „Международна дейност” към ВСС за изготвяне на превод и отговор до Ерика Щайгервалд – началник отдел „Национална служба за съдебната власт” – Отдел за международни отношения, Будапеща, Унгария.

6.ОТНОСНО: Писмо от професионалната съдийска организация „Съдии за единна Европа”.

КОМИСИЯТА ПО ПРАВНИ ВЪПРОСИ
Р Е Ш И:

Да се изпрати писмо до професионалната съдийска организация „Съдии за единна Европа”, с което да се изрази удовлетворение от направените предложения и да се увери, че същите ще са й полезни в дискусиите при изработване на вътрешните правила на ВСС.

7.ОТНОСНО: Извлечения от протокол № 45/12.11.2012 г., т.т. 3, 4, и 5 на комисия „Професионална етика и превенция на корупцията”, относно Стратегията за превенция и борба с корупцията в съдебната система.

КОМИСИЯТА ПО ПРАВНИ ВЪПРОСИ
Р Е Ш И:
 
7.1 Определя Незабравка Стоева за участие в работната група за актуализиране на Стратегията за превенция и борба с корупцията в съдебната система (по т.3).
7.2. Комисията няма заложени мерки за изпълнение в План – графика по изпълнението на мерките, предвидени в Стратегията за превенция и борба с корупцията в съдебната система (по т.4).
7.3. Възлага на Незабравка Стоева за заседанието на комисията, на 26.11.2012 г. да предложи конкретни мерки, които да бъдат включени в План – графика по изпълнението на мерките, предвидени в Стратегията за превенция и борба с корупцията в съдебната система (по т.5).

Допълнителни точки

1.ОТНОСНО: Проект на Годишен план за работата на Комисия по правни въпроси към Висшия съдебен съвет. 

КОМИСИЯТА ПО ПРАВНИ ВЪПРОСИ
Р Е Ш И:

Приема изготвения годишен план за работата на Комисия по правни въпроси към Висшия съдебен съвет.
Същият да се предостави на Соня Найденова – представляващ ВСС.

2.ОТНОСНО: Писмо от Георги Колев – председател на Върховния административен съд за промяна в поименния състав на подгрупата за изработване на проект на Правилник за администрацията на Върховния административен съд (ВАС).
Приложение: Писмо № 91-00-080/19.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Предлага Висшият съдебен съвет да вземе следното решение:
1. Определя Александър Богданов Николов – съдебен помощник на председателя на ВАС и ръководител на проект „Повишаване на прозрачността и ефективността в работата на ВАС” по ОПАК за член на подгрупата за изработване на проект на Правилник за администрацията на Върховния административен съд на мястото на Мария Желязкова.
2. Определя Ана Иванова Методиева – съдебен помощник на заместник- председателя на І колегия - ВАС и координатор на проект „Повишаване на прозрачността и ефективността в работата на ВАС” по ОПАК за член на подгрупата за изработване на проект на Правилник за администрацията на Върховния административен съд на мястото на Златка Филипова.

3.ОТНОСНО: Искане от сдружение „България на гражданите” за изменение в  нормативни актове и за участие в работата по изготвянето на Правилника за устройството и дейността на Гражданския съвет и за членство в същия. 
КОМИСИЯТА ПО ПРАВНИ ВЪПРОСИ
Р Е Ш И:

	Приема за сведение искането от сдружение „България на гражданите”.

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 22.11.2012 г. да се включи:
- Проект на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост, изпратен от Министерство на правосъдието за предложения и становища.
В Дневния ред за заседанието на ВСС, на 29.11.2012 г. да се включат:
- Писмо от Георги Колев – председател на Върховния административен съд за промяна в поименния състав на подгрупата за изработване на проект на Правилник за администрацията на Върховния административен съд.
- Проект на Правила за определяне на критерии за поощряване на магистрати.

19.11.2012 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА